**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov   
a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zmluva“)

**Článok 1**

**Zmluvné strany**

|  |  |
| --- | --- |
| **Kupujúci:** | |
|  |  |
| Názov: | Finančné riaditeľstvo Slovenskej republiky |
| Sídlo: | Lazovná 63, 974 01 Banská Bystrica |
| Korešpondenčná adresa: | Mierová 23, 815 11 Bratislava |
| Štatutárny orgán: | Mgr. Jozef Kiss, MA prezident finančnej správy |
| IČO: | 42499500 |
| Bankové spojenie: | Štátna pokladnica |
| Číslo účtu vo formáte IBAN: | SK14 8180 0000 0070 0043 7837 |
| (ďalej len „kupujúci“ ) | |

**a**

|  |  |
| --- | --- |
| **Predávajúci:** | |
|  |  |
| Názov: |  |
| Sídlo: |  |
| Korešpondenčná adresa: |  |
| Štatutárny orgán: |  |
| IČO: |  |
| DIČ: |  |
| Bankové spojenie: |  |
| Číslo účtu vo formáte IBAN: |  |
| Zapísaný v Obchodnom registri : |  |
|  |  |
| (ďalej len „predávajúci“) | |
|  | |
| (Kupujúci a predávajúci spolu ďalej len „zmluvné strany“) | |

**Článok 2**

**Úvodné ustanovenia**

1. Východiskovým podkladom na uzatvorenie tejto zmluvy je ponuka úspešného uchádzača ako predávajúceho predložená verejnému obstarávateľovi ako kupujúcemu vo verejnom obstarávaní na predmet zákazky s názvom „Ručné röntgenové zariadenie so systémom spätného rozptylu (Backscatter)“ postupom verejnej súťaže podľa § 66 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) vyhláseného v Úradnom vestníku EÚ série .. č. .......... pod číslom oznámenia .................................... zo dňa .............. a vo Vestníku verejného obstarávania č. ............... pod číslom ............. zo dňa ..................

**Článok 3**

**Predmet zmluvy**

1. Predávajúci sa na základe tejto zmluvy zaväzuje:
2. dodať kupujúcemu do miesta dodania podľa čl. 5 ods. 4 tejto zmluvy ............ kusov ručných röntgenových zariadení so systémom spätného rozptylu (Backscatter) vrátane príslušenstva, ktoré sú bližšie špecifikované v prílohe č. 2 k tejto zmluve (ďalej len „zariadenia“) a previesť na kupujúceho vlastnícke právo k zariadeniam,
3. dodať kupujúcemu spolu so zariadeniami prevádzkovú dokumentáciu k zariadeniam v slovenskom alebo českom jazyku (napr. návod na obsluhu zariadenia),
4. poskytovať kupujúcemu záručný servis na všetky dodané zariadenia podľa tejto zmluvy počas doby trvania záruky podľa tejto zmluvy,
5. poskytnúť kupujúcemu bezodplatne neobmedzené užívacie práva k obslužnému a vyhodnocovaciemu softwaru k zariadeniam vo forme nevýhradnej licencie časovo a územne neobmedzenej, vrátane bezplatnej aktualizácie softwaru zariadení počas doby trvania záruky podľa tejto zmluvy,
6. zabezpečiť kupujúcemu úvodné školenie k obsluhe zariadení podľa podmienok dohodnutých v čl. 5 ods. 3 tejto zmluvy (ďalej len „zaškolenie obsluhy“),
7. zabezpečiť kupujúcemu ďalšie alebo nadväzujúce školenie k obsluhe zariadenia 1 krát ročne počas doby predpokladanej životnosti zariadení, minimálne však počas 7 rokov od dodania zariadení podľa tejto zmluvy (ďalej len „školenie“),
8. zabezpečiť kupujúcemu dostupnosť náhradných dielov ku všetkým dodaným zariadeniam podľa tejto zmluvy počas doby životnosti zariadení, minimálne však počas 7 rokov od dodania zariadení podľa tejto zmluvy,
9. zabezpečiť pre kupujúceho likvidáciu zariadení po ich životnosti (ďalej len „predmet plnenia“).
10. Dodané zariadenia musia byť nové a nepoužité a musia vyhovovať všetkým platným normám v Slovenskej republike pre prevádzku ku dňu ich dodania kupujúcemu.
11. Kupujúci sa na základe tejto zmluvy zaväzuje riadne a včas dodané zariadenie prevziať a zaplatiť zaň predávajúcemu cenu podľa čl. 4 tejto zmluvy, za podmienok dohodnutých v tejto zmluve.

**Článok 4**

**Kúpna cena a platobné podmienky**

1. Cena za predmet plnenia je stanovená dohodou zmluvných strán v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Kupujúci je od roku 2012 registrovaný pre DPH ako dobrovoľný platiteľ podľa § 7a zákona č.222/2004 Z. z. o dani z pridanej hodnoty v znení neskorších predpisov, ktorý ak obstaráva tovar alebo službu zo zahraničia (z krajín EÚ), bude mu DPH dopočítaná a odvedená príslušnému daňovému úradu v Slovenskej republike.
2. Cena za predmet plnenia bola stanovená na základe výsledkov verejnej súťaže s názvom „Ručné röntgenové zariadenie so systémom spätného rozptylu (Backscatter)“ a je uvedená v prílohe č. 1 tejto zmluvy – Návrh na plnenie kritéria.
3. V cene predmetu plnenia podľa odseku 2 tohto článku tejto zmluvy sú zahrnuté všetky náklady spojené s dodaním predmetu plnenia podľa čl. 3 ods. 1 tejto zmluvy a náklady, ktoré nie sú v tejto zmluve výslovne uvedené, ale sú nevyhnutné na riadne splnenie všetkých záväzkov predávajúceho vyplývajúcich mu z tejto zmluvy. Predávajúci sa zaväzuje, že si nebude voči kupujúcemu uplatňovať žiadne ďalšie náklady, ktoré mu môžu vzniknúť v súvislosti s plnením podľa tejto zmluvy.
4. Predávajúci je povinný vystaviť a doručiť faktúru za dodaný predmet plnenia najneskôr do 15 dní od prevzatia riadne a včas dodaného predmetu plnenia podľa čl. 3 ods. 1 písm. a) až e) kupujúcim bez vád, najneskôr však do 30.11.2024. Predávajúci je povinný priložiť k faktúre za dodaný predmet plnenia podľa predchádzajúcej vety dodací list potvrdený kupujúcim a prezenčnú listinu podľa čl. 5 ods. 3 tejto zmluvy. Na prevzatie predmetu plnenia a podpis dodacieho listu za kupujúceho je oprávnená osoba podľa čl. 5 ods. 6 tejto zmluvy. Dodací list musí výslovne potvrdzovať, že kupujúci bez akýchkoľvek námietok prevzal zariadenia a všetky doklady, ktoré sú potrebné na prevzatie a užívanie zariadení. Splatnosť faktúry je 30 dní odo dňa doručenia faktúry spolu s jej prílohami kupujúcemu na jeho adresu uvedenú v čl. 10 ods.1 tejto zmluvy.
5. Kupujúci sa zaväzuje, že kúpnu cenu podľa tohto článku zmluvy zaplatí predávajúcemu formou bezhotovostného platobného prevodu na bankový účet predávajúceho, ktorý je uvedený v záhlaví tejto zmluvy, a to na základe faktúry vystavenej predávajúcim podľa ods. 4 tohto článku.
6. Faktúra vystavená predávajúcim musí spĺňať náležitosti podľa právnych predpisov platných v Slovenskej republike. V prípade, ak faktúra alebo jej prílohy nebudú spĺňať náležitosti podľa tohto článku 4, kupujúci má právo vrátiť ju na doplnenie a prepracovanie predávajúcemu, pričom lehota splatnosti faktúry v tomto čase neplynie. Predávajúci túto faktúru podľa charakteru nedostatkov buď opraví, alebo vystaví novú faktúru. Doručením opravenej alebo novej faktúry spolu s jej stanovenými prílohami začne plynúť nová lehota splatnosti faktúry, ktorá je uvedená v ods. 4 tohto článku.
7. Kupujúci neposkytuje predávajúcemu preddavok ani zálohovú platbu, predávajúci nemá právo na ich zaplatenie.   
   V prípade, že predávajúci nie je platiteľom DPH a v priebehu zmluvného vzťahu, ktorý je založený touto zmluvou, sa ním stane, cena predmetu plnenia uvedená v ods. 2 tohto článku sa z tohto dôvodu nezvýši.

**Článok 5**

**Dodanie predmetu plnenia, práva a povinnosti zmluvných strán, licencia**

1. Predávajúci sa zaväzuje dodať predmet plnenia podľa tejto zmluvy a v rámci neho zariadenia v akosti a vyhotovení špecifikovanom v prílohe č. 2 k tejto zmluve.
2. Predávajúci sa zaväzuje dodať zariadenia do 120 dní odo dňa nadobudnutia účinnosti tejto zmluvy.
3. Predávajúci sa zaväzuje:
   * 1. vykonať zaškolenie obsluhy minimálne dvoch (2) príslušníkov finančnej správy ku každému dodanému zariadeniu na vykonávanie správnej obsluhy a údržby zariadenia, v lehote najneskôr 1 pracovný deň nasledujúci po dni prevzatia zariadení. Predávajúci je povinný zo zaškolenia obsluhy písomne vyhotoviť prezenčnú listinu, podpísanú účastníkmi zaškolenia obsluhy oboch zmluvných strán. Záväzok predávajúceho dodať zariadenia nie je splnený skôr, ako predávajúci uskutoční v zmysle tohto odseku zaškolenie obsluhy a skôr ako bude podpísaná prezenčná listina z tohto zaškolenia obsluhy,
     2. vykonať ďalšie alebo nadväzujúce školenie, 1 krát ročne počas doby predpokladanej životnosti zariadení, minimálne však počas 7 rokov od dodania zariadení kupujúcemu, pre ďalších príslušníkov finančnej správy v počte a termíne podľa určenia kupujúceho.
4. Miesto dodania zariadenia je Finančné riaditeľstvo Slovenskej republiky, Mierová 23, 815 11 Bratislava.
5. Predávajúci je povinný odovzdať spolu so zariadením kupujúcemu dodací list a všetky doklady, ktoré sú potrebné na prevzatie a na užívanie zariadenia, najmä návod na obsluhu a doklady požadované právnymi predpismi a technickými normami potvrdzujúce úspešné vykonanie príslušných overení zariadenia. Predmetná dokumentácia musí byť vyhotovená v štátnom jazyku, alternatívne v českom jazyku, prípadne v cudzom jazyku s úradným prekladom do štátneho jazyka.
6. Kupujúci potvrdí dodanie a prevzatie zariadení na dodacom liste. Osobou oprávnenou za kupujúceho zariadenia prevziať a podpísať dodací list je vždy posledná osoba, ktorú na tento účel písomne oznámil kupujúci predávajúcemu, resp. pokiaľ k takémuto oznámeniu nedôjde je ňou ..................... - koordinátor mobilného dohľadu, e-mail: [specialna.technika@financnasprava.sk](mailto:specialna.technika@financnasprava.sk), tel. č.: +421 ..................
7. Nebezpečenstvo škody na zariadeniach a vlastnícke právo k zariadeniam prechádza na kupujúceho dňom jeho riadneho odovzdania a prevzatia a podpísania dodacieho listu oprávnenou osobou uvedenou v ods. 6 tohto článku, nie však skôr ako bude uskutočnené zaškolenie obsluhy zariadení a podpísaná prezenčná listina z tohto zaškolenia.
8. Likvidáciu zariadení po ich životnosti je predávajúci povinný vykonať v lehote 90 dní od doručenia výzvy predávajúceho doručenej kupujúcemu postupom podľa čl. 10 tejto zmluvy. Za vykonanie likvidácie zariadení po ich životnosti predávajúci nebude kupujúcemu v súlade s čl. 4 ods. 3 tejto zmluvy účtovať žiadne náklady.
9. Predávajúci vyhlasuje, že je oprávnený poskytnúť kupujúcemu neobmedzené užívacie práva k obslužnému a vyhodnocovaciemu softwaru k zariadeniam vo forme nevýhradnej licencie časovo a územne neobmedzenej a na základe uvedeného túto kupujúcemu bezodplatne poskytuje. Súčasne sa predávajúci zaväzuje poskytovať kupujúcemu bezodplatnú aktualizáciu softwaru zariadení, a to počas doby trvania záruky podľa tejto zmluvy.
10. Predávajúci, subdodávateľ alebo subdodávatelia podľa osobitného predpisu, ktorí podľa § 11 ods. 1 zákona o verejnom obstarávaní majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora, a to počas celého času, kedy poskytujú plnenie podľa tejto zmluvy. Predávajúci zodpovedá za to, že subdodávatelia určení predávajúcim na poskytovanie plnenia podľa tejto zmluvy, spĺňajú podmienku uvedenú v predchádzajúcej vete tohto odseku tejto zmluvy, a to počas celého času, kedy dochádza k poskytovaniu plnenia podľa tejto zmluvy.

**Článok 6**

**Servisná podpora**

* 1. Predávajúci je povinný počas doby záruky, ktorú poskytol podľa čl. 7 ods. 4 tejto zmluvy poskytovať kupujúcemu servisnú podporu, pozostávajúcu:

1. z vykonávania záručných opráv zariadení podľa čl. 7 ods. 6 tejto zmluvy,
2. z vykonania všetkých úkonov a dodania súčiastok vrátane ich výmeny, ktoré počas záručnej doby odporúča alebo stanovuje vykonať výrobca zariadení/zariadenia, alebo výrobca akejkoľvek časti zariadenia v lehote najneskôr do 10 pracovných dní od doručenia písomnej žiadosti kupujúceho; v prípade závažnejších úkonov vykonávaných priamo u výrobcu v lehote do 2 mesiacov od doručenia písomnej žiadosti kupujúceho,
3. z dodania súčiastok vrátane ich výmeny, ktoré stanovujú právne predpisy alebo technické normy, ktoré budú vykonané s maximálnou odbornou starostlivosťou, v súlade s týmito predpismi a v lehotách v nich stanovených,
4. zo zabezpečenia vykonania všetkých skúšok a overení zariadení/zariadenia a vydania všetkých schválení a rozhodnutí, ktoré vyžaduje výrobca zariadení/zariadenia, výrobca akejkoľvek časti zariadenia, právne predpisy alebo technická norma na prevádzkovanie zariadení/zariadenia počas záručnej doby, ktoré budú vykonané s maximálnou odbornou starostlivosťou, v súlade a v lehotách stanovených v uvedených predpisoch a v odporúčaniach uvedených výrobcov (ďalej len „servisná podpora“).
   1. Pre odstránenie prípadných pochybností zmluvné strany uvádzajú, že servisná podpora, s výnimkou vyplývajúcou z nasledovného ods. 3 tohto článku, zahŕňa aj úkony vyplývajúce zo všetkých prípadných zmien právnych predpisov a technických noriem, ako aj zmien odporúčaní výrobcu zariadenia, alebo výrobcu akejkoľvek časti zariadenia, ktoré nastanú počas trvania záruky podľa čl. 7 ods. 4 tejto zmluvy.
   2. Servisná podpora nezahŕňa úkony na odstránenie nefunkčností zariadenia, ktoré boli preukázateľne spôsobené neodborným nakladaním so zariadením zo strany kupujúceho alebo tretích osôb.

**Článok 7**

**Zodpovednosť za vady a záruka za akosť**

* 1. Predávajúci je povinný dodať kupujúcemu zariadenia v množstve, akosti a vyhotovení podľa podmienok, ktoré si zmluvné strany dohodli v tejto zmluve a tiež v zmysle § 420 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“).
  2. Predávajúci zodpovedá za vady, ktoré majú zariadenia v okamihu, keď prechádza nebezpečenstvo škody na zariadeniach na kupujúceho, aj keď sa vada stane zjavnou až po tomto čase. Povinnosti predávajúceho vyplývajúce zo záruky za akosť zariadení tým nie sú dotknuté. Predávajúci zodpovedá takisto za akúkoľvek vadu, ktorá vznikne po prechode nebezpečenstva škody na zariadeniach na kupujúceho, ak bola spôsobená porušením ktorejkoľvek povinnosti, ktorá predávajúcemu vyplýva z tejto zmluvy alebo z právnych predpisov.
  3. Na vady zariadení, ktoré sa stali zjavnými po prevzatí zariadení, je kupujúci povinný písomne upozorniť predávajúceho do 30 dní po ich zistení. Predávajúci sa zaväzuje zistené vady zariadení odstrániť do 7 pracovných dní odo dňa doručenia upozornenia na tieto vady zo strany kupujúceho spôsobom podľa ods. 8 tohto článku, a to formou dodania nových zariadení/nového zariadenia, ak sa zmluvné strany vzhľadom na charakter a rozsah vád písomne nedohodnú inak.
  4. Predávajúci poskytuje kupujúcemu záruku na zariadenia v trvaní .......... rokov. Uvedená záručná doba začína plynúť dňom, v ktorom bude kupujúcim prevzatý riadne dodaný predmet plnenia podľa čl. 3 ods. 1 písm. a), b), d) a e) tejto zmluvy a podpísaný dodací list oprávnenou osobou uvedenou v čl. 5 ods. 6 tejto zmluvy, nie však skôr ako bude uskutočnené zaškolenie obsluhy a podpísaná prezenčná listina z tohto zaškolenia.
  5. Predávajúci sa zaväzuje, že počas trvania záručnej doby budú mať zariadenia vlastnosti dohodnuté v tejto zmluve a budú spôsobilé na použitie na dohodnutý alebo na inak obvyklý účel.
  6. Ak počas trvania záručnej doby nebudú zariadenia vykazovať dohodnuté vlastnosti, alebo budú zistené skryté chyby, ktoré nebolo možné zistiť pri preberaní zariadení, kupujúci uplatní písomnú reklamáciu, ku ktorej je predávajúci povinný písomne sa vyjadriť najneskôr do 3 pracovných dní odo dňa jej doručenia. Reklamácia sa doručuje spôsobom uvedeným v ods. 7 tohto článku a obsahuje najmä stručný popis poruchy, resp. jej prejavov na činnosť zariadení/zariadenia. V prípade, ak predávajúci reklamáciu odmietne, je povinný túto riadne odôvodniť. Ak sa predávajúci v  lehote 3 pracovných dní od doručenia reklamácie k tejto nevyjadrí, má sa za to, že s opodstatnenosťou reklamácie súhlasí. V takom prípade je predávajúci povinný reklamované vady odstrániť záručnou opravou formou dodania nového zariadenia bez vád, a to najneskôr do 7 pracovných dní od dňa doručenia reklamácie. Zmluvné strany sa v konkrétnom prípade s prihliadnutím na vady zariadení/zariadenia môžu písomne dohodnúť na inej lehote (ďalej ako „náhradná lehota pre vybavenie reklamácie“), ktorá je najviac 30 dní odo dňa podania reklamácie a/alebo inom spôsobe vybavenia reklamácie.
  7. Na účely tohto článku sa za písomné oznámenie reklamácie považuje aj komunikácia elektronickou poštou  
     (e-mail), ktorá umožňuje trvalé zachytenie obsahu komunikácie, a to na e-mailové adresy, ktoré si ako posledné oznámili zmluvné strany. Pokiaľ si zmluvné strany písomne neoznámia novú e-mailovú adresu, platia v prípade doručovania písomnej reklamácie predávajúcemu a vyjadrenia k nej kupujúcemu nasledovné e-mailové adresy:

1. e-mailová adresa kupujúceho: [specialna.technika@financnasprava.sk](mailto:specialna.technika@financnasprava.sk) a
2. e-mailová adresa predávajúceho: ..................
   1. Predávajúci nezodpovedá za vady, ktoré boli preukázateľne spôsobené neodborným nakladaním so zariadením.
   2. Ustanovenie čl. 5 ods. 4 tejto zmluvy sa primerane aplikuje aj v súvislosti so splnením povinnosti dodania nových zariadení/nového zariadenia bez vád.
   3. Predávajúci je povinný počas doby životnosti zariadení, minimálne však počas 7 rokov od dodania zariadení podľa tejto zmluvy zabezpečiť na základe požiadavky kupujúceho dodanie originálnych náhradných dielov k zariadeniu a originálneho spotrebného materiálu potrebného k prevádzke zariadenia, a to za cenu, ktorá sa obvykle platí za porovnateľný náhradný diel alebo spotrebný materiál v čase doručenia uvedenej požiadavky kupujúceho. Porušenie povinnosti podľa tohto odseku zo strany predávajúceho zakladá kupujúcemu právo na zaplatenie zmluvnej pokuty vo výške podľa čl. 8 ods. 2 tejto zmluvy.

**Článok 8**

**Zmluvné sankcie**

* 1. V prípade omeškania predávajúceho s dodaním predmetu plnenia podľa čl. 3 ods. 1 písm. a) až f) s výnimkou písm. c) a d) v lehote uvedenej v čl. 5 ods. 2 tejto zmluvy má kupujúci právo požadovať od predávajúceho zmluvnú pokutu vo výške 0,05 % z  ceny tovaru bez DPH za každý, aj začatý deň omeškania.
  2. V prípade omeškania predávajúceho s odstránením reklamovanej vady zariadenia podľa čl. 7 ods. 3 tejto zmluvy, resp. s odstránením reklamovanej vady podľa čl. 7 ods. 6 tejto zmluvy alebo porušením povinnosti podľa čl. 7 ods.10 tejto zmluvy má kupujúci právo požadovať zmluvnú pokutu vo výške 250,- EUR (slovom: dvestopäťdesiat eur) za každý, aj začatý deň omeškania.
  3. Právom na zaplatenie zmluvných pokút a ani zaplatením zmluvných pokút nie sú dotknuté nároky kupujúceho na náhradu škody podľa ustanovenia § 373 a nasl. Obchodného zákonníka, pričom právo na zaplatenie náhrady škody a právo na zaplatenie zmluvnej pokuty možno uplatňovať popri sebe v celom ich rozsahu.
  4. V prípade omeškania kupujúceho so zaplatením zmluvne dohodnutej kúpnej ceny, je kupujúci povinný platiť úrok z omeškania podľa § 369a v spojení s § 369 ods. 2 Obchodného zákonníka a § 1 nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.

**Článok 9**

**Využitie subdodávateľov**

1. V prípade, že predávajúci využije pre plnenie tejto zmluvy subdodávateľov v súlade s podmienkami určenými v procese verejného obstarávania, ktorého výsledkom je uzavretie tejto zmluvy, je povinný v Prílohe č. 3 tejto zmluvy v zmysle ustanovenia § 41 ods. 3 zákona o verejnom obstarávaní uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia. Osobné údaje osoby oprávnenej konať za subdodávateľa budú okrem jej mena a priezviska pri zverejnení tejto zmluvy v Centrálnom registri zmlúv anonymizované.
2. V prípade zmeny subdodávateľa počas trvania tejto zmluvy, musí subdodávateľ, ktorého sa návrh na zmenu týka, spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.
3. Pravidlá pre zmenu subdodávateľov počas plnenia tejto zmluvy sú v súlade s § 41 zákona o verejnom obstarávaní určené nasledovne:
4. subdodávateľ, ktorého sa týka návrh na zmenu, musí spĺňať podmienky týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar preukazuje vo vzťahu k tej časti predmetu zákazky, ktorý má subdodávateľ plniť,
5. akúkoľvek zmenu subdodávateľa predávajúci písomne oznámi kupujúcemu najneskôr 15 kalendárnych dní pred jej uskutočnením s uvedením obchodného mena subdodávateľa, adresy sídla subdodávateľa, identifikačného čísla (IČO) subdodávateľa; resp. mena a priezviska, trvalého pobytu a dátumu narodenia subdodávateľa, pričom na takúto zmenu subdodávateľa zmluvné strany nie sú povinné uzavrieť dodatok k tejto zmluve,
6. zmenou subdodávateľa nie je dotknutá zodpovednosť predávajúceho za plnenie tejto zmluvy,
7. v prípade, ak je pôvodný subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného kupujúcim, ako verejným obstarávateľom, v súťažných podkladoch, je predávajúci povinný súčasne s písomným oznámením podľa písm. b) tohto odseku zmluvy predložiť kupujúcemu dotknuté oprávnenie alebo certifikát alebo iný doklad, ktorého držiteľom je navrhovaný nový subdodávateľ.

**Článok 10**

**Doručovanie písomností**

1. Zmluvné strany sa dohodli na doručovaní písomností v súvislosti s touto zmluvou s výnimkou doručovania dojednaného v čl. 7 ods. 7 tejto zmluvy, na adresu, ktorú si na doručovanie písomností ako poslednú oznámili. Pokiaľ zmluvná strana neoznámi druhej zmluvnej strane jej novú adresu na doručovanie písomností, platí v prípade doručovania písomností kupujúcemu adresa:

*Finančné riaditeľstvo Slovenskej republiky, Mierová 23, 815 11 Bratislava*

a v prípade doručovania písomností predávajúcemu adresa:

.............................*.*

1. Písomnosť zaslaná na adresu stanovenú v súlade s ustanovením čl. 10 ods.1 tejto zmluvy sa považuje   
   za doručenú aj vtedy, ak nastane niektorá z nasledujúcich situácií, pričom písomnosť sa bude považovať   
   za doručenú v ten z nasledujúcich dní, ktorý nastane skôr:

a) v deň odmietnutia prevzatia písomnosti jej adresátom;

b) v tretí pracovný deň odo dňa uloženia písomnosti na pošte, hoci sa adresát o písomnosti nedozvedel;

c) v deň, v ktorý sa vráti odosielateľovi písomnosť ako nedoručená adresátovi s poznámkou „adresát sa odsťahoval“, „adresát je neznámy“, resp. s inou poznámkou s obdobným významom.

1. Adresy na doručovanie písomností podľa ustanovenia čl. 10 ods. 1 a čl. 7 ods. 8 tejto zmluvy môžu zmluvné strany opakovane meniť, a to bez potreby uzavretia dodatku k tejto zmluve. Príslušná zmena e-mailovej adresy je účinná najskôr okamihom doručenia zodpovedajúceho oznámenia druhej zmluvnej strane, ak je to možné na adresy uvedené v čl. 7 ods. 8 tejto zmluvy.

**Článok 11**

**Ochrana osobných údajov**

1. Zmluvné strany sú povinné spracúvať osobné údaje štatutárneho orgánu druhej zmluvnej strany, ktoré im boli poskytnuté druhou zmluvnou stranou na účel uzatvorenia tejto zmluvy, v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov - ďalej len „Nariadenie GDPR“) a so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon č. 18/2018 Z. z.“), pričom zmluvné strany tieto osobné údaje na iný účel spracúvať nesmú.
2. Zmluvné strany sú povinné spracúvať osobné údaje dotknutých osôb zmluvných strán, ktoré budú uvedené v prezenčnej listine v zmysle článku 5 ods. 3 písm. a) druhá veta tejto zmluvy, poskytnuté zmluvnými stranami navzájom na účel uvedený v článku 5 ods. 3 písm. a) prvá veta tejto zmluvy, v súlade s Nariadením GDPR a so zákonom č. 18/2018 Z. z., pričom zmluvné strany tieto osobné údaje na iný účel spracúvať nesmú.
3. Zmluvné strany uvádzajú, že pri stanovení rozsahu osobných údajov dotknutých osôb zmluvných strán, ktoré budú uvedené v prezenčnej listine v zmysle článku 5 ods. 3 písm. a) druhá veta tejto zmluvy, budú postupovať v súlade so zásadou minimalizácie osobných údajov uvedenou v ustanovení článku 5 ods. 1 písm. c) Nariadenia GDPR, a tieto osobné údaje budú tak primerané, relevantné a obmedzené na rozsah, ktorý je nevyhnutný vzhľadom na účel uvedený v článku 5 ods. 3 písm. a) prvá veta tejto zmluvy, na ktorý ich budú zmluvné strany spracúvať.
4. Zmluvné strany sú povinné spracúvať osobné údaje oprávnenej osoby kupujúceho v zmysle článku 5 ods. 6 druhá veta tejto zmluvy, poskytnuté predávajúcemu kupujúcim na účel uvedený v článku 5 ods. 6 druhá veta tejto zmluvy, v súlade s Nariadením GDPR a so zákonom č. 18/2018 Z. z., pričom zmluvné strany tieto osobné údaje na iný účel spracúvať nesmú.
5. Zmluvné strany uvádzajú, že pri stanovení rozsahu osobných údajov oprávnenej osoby kupujúceho v zmysle článku 5 ods. 6 druhá veta tejto zmluvy, postupovali, resp. budú postupovať v súlade so zásadou minimalizácie osobných údajov uvedenou v ustanovení článku 5 ods. 1 písm. c) Nariadenia GDPR, a tieto osobné údaje sú, resp. budú tak primerané, relevantné a obmedzené na rozsah, ktorý je nevyhnutný vzhľadom na účel uvedený v článku 5 ods. 6 druhá veta tejto zmluvy, na ktorý ich budú zmluvné strany spracúvať.
6. Osobné údaje dotknutých osôb v zmysle ods. 1, 2 a 4 tohto článku sa ďalej spoločne označujú len ako „Osobné údaje“.
7. Účely spracúvania Osobných údajov uvedené v článku 5 ods. 3 písm. a) prvá veta a v článku 5 ods. 6 druhá veta tejto zmluvy sa spolu s účelom uzatvorenia tejto zmluvy, na ktorý si zmluvné strany vzájomne poskytnú osobné údaje svojich štatutárnych orgánov v zmysle ods. 1 tohto článku, ďalej spoločne označujú len ako „Účely“.
8. Zmluvné strany sú v súlade s Nariadením GDPR a so zákonom č. 18/2018 Z. z. povinné prijať také technické, personálne a organizačné opatrenia, ktoré zabezpečia primeranú ochranu Osobných údajov, a zabrániť hoci aj náhodnému zneužitiu, poškodeniu, zničeniu, strate, zmene alebo nedovolenému prístupu či sprístupneniu Osobných údajov, ako aj akýmkoľvek iným neprípustným formám ich spracúvania.
9. Ak nie je v tejto zmluve ustanovené inak, zmluvné strany sa zaväzujú, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia Osobné údaje, poskytnuté na základe tejto zmluvy druhou zmluvnou stranou, tretej osobe alebo tretej strane.
10. Povinnosť zachovávať mlčanlivosť v zmysle ods. 9 tohto článku sa nevzťahuje na prípady, ak zmluvnej strane na základe platnej právnej úpravy, medzinárodnej zmluvy, ktorou je Slovenská republika viazaná, alebo na základe rozhodnutia príslušného orgánu vznikne povinnosť sprístupniť alebo zverejniť Osobné údaje, ktoré jej boli poskytnuté na základe tejto zmluvy druhou zmluvnou stranou. O vzniku takejto povinnosti sa zmluvné strany budú vzájomne informovať bez zbytočného odkladu s výnimkou prípadov, v ktorých tak stanovuje platná právna úprava, medzinárodná zmluva, ktorou je Slovenská republika viazaná, alebo rozhodnutie príslušného orgánu.
11. Zmluvné strany sú povinné v súlade s Nariadením GDPR a príslušnými ustanoveniami zákona č. 18/2018 Z. z. zaviazať svojich zamestnancov a subdodávateľov, resp. ich zamestnancov, ako oprávnené osoby, ktoré sa v rámci plnenia tejto zmluvy u zmluvných strán oboznámia s Osobnými údajmi, povinnosťou spracúvať Osobné údaje v rozsahu poučenia a povinnosťou mlčanlivosti a ochrany Osobných údajov podľa Nariadenia GDPR a zákona č. 18/2018 Z. z., a to aj po skončení trvania tejto zmluvy a rovnako aj po skončení ich pracovného alebo iného zmluvného vzťahu so zmluvnými stranami, resp. subdodávateľmi. Splnenie povinnosti v zmysle predchádzajúcej vety sú zmluvné strany povinné na písomnú výzvu druhej zmluvnej strany kedykoľvek hodnoverne preukázať.
12. S výnimkou postupu podľa ods. 13 tohto článku, zmluvné strany nesmú spracúvať Osobné údaje prostredníctvom sprostredkovateľa, t. j. prostredníctvom subjektu, ktorý by Osobné údaje spracúval v mene a na základe zdokumentovaných pokynov zmluvných strán.
13. V prípade, ak je nevyhnutné, aby tretia strana (v postavení sprostredkovateľa - ďalej len „Sprostredkovateľ“) v mene zmluvnej strany a výlučne na základe jej zdokumentovaných pokynov spracúvala Osobné údaje, ktoré zmluvná strana spracúva ako prevádzkovateľ v zmysle ustanovenia článku 4 ods. 7 Nariadenia GDPR a ktoré boli zmluvnej strane poskytnuté druhou zmluvnou stranou na základe tejto zmluvy, zmluvná strana sa zaväzuje zabezpečiť, aby Sprostredkovateľ tieto Osobné údaje spracúval výlučne za podmienok stanovených legislatívou platnou a účinnou na území Slovenskej republiky upravujúcou oblasť ochrany osobných údajov (ďalej len „Legislatíva“) a na základe osobitného právneho titulu, ktorým bude zmluva o poverení sprostredkovateľa spracúvaním osobných údajov, uzatvorená medzi zmluvnou stranou a Sprostredkovateľom na základe ustanovenia článku 28 ods. 3 Nariadenia GDPR (ďalej len „Zmluva o poverení“), ktorá bude zaväzovať Sprostredkovateľa voči zmluvnej strane, a to ešte pred tým, ako Sprostredkovateľ začne spracúvať Osobné údaje v mene a na základe zdokumentovaných pokynov zmluvnej strany. Zmluvná strana v Zmluve o poverení stanoví predovšetkým predmet, dobu, povahu a účel spracúvania Osobných údajov, typ, zoznam (rozsah) Osobných údajov, ktoré bude Sprostredkovateľ spracúvať, kategórie dotknutých osôb a povinnosti a práva zmluvnej strany, ako aj ďalšie podmienky stanovené Legislatívou.
14. Zmluvná strana, ktorá bude postupovať podľa ods. 13 tohto článku, informuje o svojom zámere druhú zmluvnú stranu, a to ešte pred uzatvorením Zmluvy o poverení, pričom je zároveň povinná v rámci tejto informácie poskytnúť druhej zmluvnej strane identifikačné údaje Sprostredkovateľa.
15. V prípade zániku tejto zmluvy sú zmluvné strany povinné Osobné údaje odstrániť zo svojich informačných systémov do 10 pracovných dní odo dňa zániku tejto zmluvy, a to vrátane všetkých kópií a záloh týchto Osobných údajov, pokiaľ to nebude v rozpore s inými povinnosťami zmluvných strán stanovenými platnou právnou úpravou.
16. Zmluvné strany sú povinné pravidelne preverovať trvanie Účelov spracúvania Osobných údajov a po ich splnení bez zbytočného odkladu zabezpečiť výmaz Osobných údajov, pokiaľ to nebude v rozpore s inými povinnosťami zmluvných strán stanovenými platnou právnou úpravou.
17. Zmluvné strany si navzájom zodpovedajú v plnom rozsahu za škodu, ktorá im vznikne porušením alebo nesplnením povinností druhou zmluvnou stranou pri spracúvaní a ochrane Osobných údajov, vyplývajúcich z ustanovení tejto zmluvy a všeobecne záväzných právnych predpisov.
18. Ochrana Osobných údajov podľa tejto zmluvy trvá aj po ukončení zmluvného vzťahu založeného touto zmluvou a zaväzuje aj právnych nástupcov zmluvných strán. Ukončenie zmluvného vzťahu nemá vplyv na prípadný nárok na náhradu škody, ktorá zmluvnej strane vznikla porušením alebo nesplnením povinností druhou zmluvnou stranou.
19. Zmluvné strany sa zaväzujú vykonať kontrolu oprávnenosti spracúvania Osobných údajov a informácií poskytnutých na základe tejto zmluvy druhou zmluvnou stranou, a to na základe písomnej žiadosti druhej zmluvnej strany, podanej listinnou formou alebo formou autorizovaného elektronického podania, prostredníctvom svojich kontrolných útvarov a o výsledku kontroly bezodkladne poskytnúť druhej zmluvnej strane relevantné informácie.
20. Ostatné podmienky spracúvania Osobných údajov sa riadia Legislatívou.

**Článok 12**

**Záverečné ustanovenia**

* 1. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky (ďalej ako „CRZ“).
  2. Predávajúci vyhlasuje, že súhlasí so zverejnením tejto zmluvy v CRZ zo strany kupujúceho v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  3. Ktorákoľvek zmluvná strana je oprávnená písomne odstúpiť od tejto zmluvy v zmysle § 344 a nasl. Obchodného zákonníka. Zmluvné strany sa dohodli, že za podstatné porušenie zmluvných povinností budú považovať najmä:
     1. ak bude predávajúci v omeškaní s dodaním predmetu plnenia podľa čl. 3 ods. 1 písm. a), b), d), e) a f)  alebo podľa čl. 5 ods. 2 tejto zmluvy,
     2. ak predávajúci neodstráni vady zariadenia/zariadení a/alebo nevybaví reklamáciu v lehote na vybavenie reklamácie uvedenej v čl. 7 ods. 6 tejto zmluvy,
     3. ak bude predávajúci v omeškaní s plnením povinnosti podľa čl. 4 ods. 4,
     4. ak kupujúci v rozpore s touto zmluvou bezdôvodne neprevezme zariadenia dodané bez zjavných vád, a to ani do 30 dní od vyzvania predávajúcim.
  4. V prípade odstúpenia niektorej zmluvnej strany od tejto zmluvy, je toto voči druhej zmluvnej strane účinné dňom doručenia písomného oznámenia o odstúpení od tejto zmluvy na adresy uvedené v čl. 10 ods. 1 tejto zmluvy. Odstúpením od tejto zmluvy nie sú dotknuté nároky zmluvných strán na náhradu škody spôsobenej druhej zmluvnej strane, nároky na zaplatenie zmluvnej pokuty a nároky z titulu záruk poskytnutých predávajúcim kupujúcemu.
  5. Právne vzťahy osobitne neupravené touto zmluvou sa budú riadiť podľa príslušných ustanovení Obchodného zákonníka a ostatnými všeobecne záväznými právnymi predpismi platnými na území Slovenskej republiky.
  6. Zmluvné strany sa zaväzujú, že všetky prípadné spory vyplývajúce z plnenia tejto zmluvy budú riešiť prednostne rokovaniami o možnej dohode, inak v súlade s právnymi predpismi Slovenskej republiky. Na riešenie sporov sú príslušné súdy Slovenskej republiky.
  7. Neoddeliteľnou súčasťou tejto zmluvy sú:

**Príloha č. 1 – Návrh na plnenie kritéria**

**Príloha č. 2 – Špecifikácia predmetu zmluvy**

**Príloha č. 3 – Zoznam subdodávateľov aj ak ide o plnenie bez využitia subdodávky**

**Príloha č. 4 – Záručný list**

* 1. Túto zmluvu je možné meniť alebo dopĺňať len písomne formou dodatkov k tejto zmluve ak táto zmluva v konkrétnom prípade neurčuje inak.
  2. Predávajúci podpisom tejto zmluvy vylučuje aplikáciu svojich všeobecných obchodných podmienok   
     (ak existujú) na tento zmluvný vzťah.
  3. Táto zmluva je vyhotovená v piatich (5) rovnopisoch, z toho tri vyhotovenia sú určené pre kupujúceho a dve vyhotovenia pre predávajúceho.

Prílohy:

Príloha č. 1 – Návrh na plnenie kritéria

Príloha č. 2 – Špecifikácia predmetu zmluvy

Príloha č. 3 – Zoznam subdodávateľov aj ak ide o plnenie bez využitia subdodávky

Príloha č. 4 – Záručný list

|  |  |
| --- | --- |
| V ............................, dňa ............................. | V Bratislave, dňa .............................. |
|  |  |
| **Za predávajúceho:** | **Za kupujúceho:** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ................. Mgr. Jozef Kiss, MA

........................ prezident finančnej správy